બેંકમાં ઓવરટાઈમને કારણે જયદીપને હંમેશા મોડું થતું. ડિલિવરી બાદ નાનકડા નિલયનું જ ધ્યાન રાખવામાં પરોવાયેલી હેમાક્ષી જયદીપનું ધ્યાન રાખવામાં કાચી પડી ગઈ. જયદીપની નસોમાં પણ દરબારી લોહી વહેતું હતું. અસ્મિતા મેડમ કુંવારા હતા અને અત્યંત દેખાવડા પણ હતાં. જયદીપ કરતાં તો દસકો મોટા હતા પરંતુ જ્યારે સ્ત્રી અને પુરુષ વચ્ચે સમાન આકર્ષણ ઊભું થાય છે ત્યારે તેમા સારાસારીનો વિવેક લગભગ ભુલાઈ જતો હોય છે. હેમાક્ષીને જ્યારે જયદીપનાં અસ્મિતા મેડમ સાથેનાં સુંવાળા સંબંધની ખબર પડી ત્યારે ખૂબ મોડું થઈ ગયું હતું. હેમાક્ષીને ગૃહત્યાગ પહેલાંનો જયદીપ સાથેનો છેલ્લો સંવાદ અક્ષરશઃ યાદ હતો.